**Raport narativ ERASMUS**

An universitar 2012-2013

Student : Gal Răzvan Andrei

Institutia gazda : „Universidad de Cadiz”

Specializarea: Automatizări şi informatică aplicată

Mă numesc Gal Răzvan Andrei, sunt student la Universitatea „Petru Maior”, la Facultatea de Inginerie , specializarea "Automatizări şi informatică aplicată”, anul 3 şi prin programul ERASMUS am reușit sa studiez la Universitatea din Cadiz, Spania , pentru semestrul doi al anului al treilea .

M-am deplasat cu avionul si de la aeroport cu autobuzul până la Cadiz, unde aveam deja rezervată chiria în apropiere de universitate

Prima lună a fost foarte grea, mai ales dacă nu ai cunoştiinţe ale limbii spaniole la un nivel ridicat sau dacă nu ești obișnuit cu schimbările mari „peste noapte” in viața ta. În primele două luni am participat la diferite evenimente Erasmus, unde ne-au fost prezentate diferite aspecte generale legate de funcționalitatea facultatii, oraș şi activitațile care se vor desfășura. De asemenea am participat la excursii ţi petrecerii organizate de gruparea Erasmus din Cadiz (ESN).

Pentru a învăța mai repede limba spaniolă m-am inscris la un curs de spaniolă, de durata 3 luni şi a costat 150 euro, curs pe care îl recomand tuturor, indiferent de cunoștiințele inițiale asupra limbii spaniole.

Recomandările mele pentru viitorii erasmuși care vor merge la Universitatea din Cadiz sunt următoarele: să știe limba spaniolă la un nivel destul de bun, înainte de a ajunge în Spania, să se înscrie la un curs de spaniolă, să fie conştienti de faptul că o să cheltuiască mai mult decât și-au propus, să mai meargă cu cineva din România, să găsească o chirie înainte de a ajunge în Spania sau, dacă nu, să găseacă în primele zile (există multe anunțuri afișate la facultate) preferabil o locuință împreună cu spanioli pentru a învața mai repede limba si tradițiile. Alte recomandării sunt legate de participarea la cât mai multe conversații si cunoașterea de cât mai multe persoane, chiar dacă vorbești rău spaniola, fiindcă te ajută să afli lucruri noi si să avansezi cu vorbitul limbii spaniole si cu lucrurile legate de facultate.

Adaptarea în cazul meu a fost oarecum ușoară, deși totul era foarte diferit, începând cu sistemul de învatămant, mâncăruri, tradiții şi pană la stilul orașului (care este un oraș turistic, cu *plaja* și cu oameni amabili dar care își urmăresc interesele personale).

În concluzie recomand această experiență, deși are părți rele și părți bune, e o șansă unică in viață de care trebuie să profiți indiferent de cum va fi, dar țineți seama de recomandările pe care le-am menționat